cyanic-selkie/wikianc huggingface dataset:
Raglan Castle
1600-tallet
I påvente om en beleiring ble borggarnisonen økt til rundt 800 soldater; alléen med trær utenfor portene ble hugget ned, og nabobygninger ødelagt for å hindre at de ble brukt av parlamentariske styrker. Store mengder mat ble brakt inn for å støtte det voksende samfunnet i festningen, som også omfattet en rekke av den bredere Herbert-familien og andre regionale rojalistledere som hadde søkt ly der. Den første parlamentariske hæren ankom tidlig i juni, under kommando av oberst Morgan og den walisiske adelsmannen Trevor Williams. Etter flere oppfordringer om at ferstningen skulle overgi seg, fulgte en beleiring som varte gjennom sommermånedene. I august ankom ytterligere parlamentariske styrker under general Thomas Fairfax, og krav om at festningen skulle overgi seg ble fornyet. Soldatene til Fairfax begynte å grave skyttergraver mot festningen, og brukte disse til å flytte morter (krumbanekanon) framover, sannsynligvis også den berømte mortertypen «Roaring Meg», som brakte festningens indre innenfor artilleriets rekkevidde. I en håpløs situasjon overga markien festningen den 19. august på relativt sjenerøse vilkår for garnisonen. Markien ble selv arrestert og sendt som fange til Windsor Castle, hvor han døde kort tid etter. Kort før hans død ble det informert om at parlamentet hadde innvilget hans anmodning om å bli gravlagt i familiehvelvet i Windsor, markien skal da ha bemerket: «Hvorfor skal jeg da ha et bedre festning når jeg er død, enn det de tok fra meg da jeg levde.»
Fairfax beordret at Raglan Castle skulle bli fullstendig ødelagt under tilsyn av Henry Herbert, en etterkommer av William ap Thomas. Befestningen viste seg imidlertid å være for sterk, og bare en del av murene ble ødelagt. Historikeren Matthew Johnson har beskrevet en atmosfære preget som en fest der lokalbefolkningen mudret og rensket vollgraven på jakt etter skatter og tømte fiskedammene for verdifull karpe. Festningens bibliotek, som blant besto av en særdeles viktig samling walisiske dokumenter og bøker, ble enten stjålet eller ødelagt.
Til tross for noen umiddelbare konfiskasjoner etter beleiringen, på tidspunktet for restaureringen av Karl II, hadde Somerset-familien klart å gjenvinne mesteparten av eiendelene sine, også Raglan Castle. Henry Somerset, den tredje markien, bestemte seg for å prioritere gjenoppbyggingen av de andre husene til familien i Troy House og Badminton i Gloucestershire framfor Raglan Castle, ved å gjenbruke noe av eiendommen som ble sendt i sikkerhet før krigen.
1700- og 2000-tallet
I første halvdel av 1700-tallet fortsatte festningen å forringes, og Somerset-familien tillot sine forvaltere å bryte stein fra festningsmurene for reparasjon av andre bygninger. Særskilt en landmåler ved navn Hopkins ble kjent som «Grand Dilapidator» (Den store ødelegger», den som bringer bygninger til ruin), på grunn av antallet skorsteiner, vindusrammer og trapper han hadde fjernet fra slottet. Henry Somerset, den 5. hertugen, satte endelig en stopper for denne praksisen i 1756, og festningen ble en turistattraksjon som en del av den populære «Wye Tour». Under napoleonskrigene kunne ikke unge rike reise på dannelsereise til Paris og Roma, men dro reise langs elven Wye, danner grensen mellom England og Wales, for å se på naturskjønne bygninger og interessante naturfenomener. Det var en populær praksis i tiden fra 1782 til rundt 1850. Stoler, gjerder og broer ble bygget, og den første guideboken til stedet ble utgitt på begynnelsen av 1800-tallet.
Den store salen fikk et midlertidig nytt takkledning på 1820-tallet, da festningen ble brukt til en «Grand Entertainment» (Storslått underholdning) av familien Somerset, og i 1830 ble arkitekten Jeffrey Wyattville ansatt for å gjenopprette «Grand Staircase» (trappeoppgang). Historikeren Joseph Bradney fra Monmouthshire registrerte et besøk til stedet av Edvard VII og dronning Alexandra, daværende prins og prinsesse av Wales, i oktober 1881. I 1938 overlot Henry Somerset, den 10. hertugen av Beaufort, omsorgen for Raglan Castle til daværende statlige Commissioner of Works, og bygningen ble en fast turistattraksjon. I dag er den gamle festningen klassifisert som |en verneverdig bygning og som et vernet historisk monument, administrert av Cadw. Mellom 2003 og 2007 ledet Cambrian Archaeological Projects utgravninger ved festningsruinene i forkant av et planlagt nytt besøkssenter.
Arkitektur
En besøkende ville måtte å sirkle rundt det store tårnet og vollgraven, før han kom inn gjennom porten, inn i Pitched Stone Court (borggården), rundt kanten av felleshallen, før han nådde den tidligere skjulte, og mer raffinerte, indre Fountain Court. Først da ville en privilegert gjest kunne gå inn i selve det store tårnet, med utsikt over Herbert-familiens egne rom. Mange eldre besøkende av lavere rang eller tjenere ville aldri ha kommet så langt, bare sett de ytre elementene av festningen, men kanskje blitt imponert over utsiden av det store tårnet da de ankom.
Det har vært en del diskusjon blant akademikere om i hvilken grad Raglan ble påvirket av moderne fransk design; en tankeskole antyder at den var sterkt påvirket av utforming som den gang var populær i Sør-Frankrike; andre motsatt seg denne tankegangen, og hevder at det ikke er tilstrekkelig bevis for å trekke en slik konklusjon. En annen debattlinje har vært om festningens forsvar, spesielt dets skyteskår i borgmuren.
Mange festninger bygget rundt samme tid som Raglan Castle ser ut til å ha blitt bygget med mindre bekymring for forsvar enn tidligere, mer som en befestet adelig residens, deres militære funksjoner er mer symbolske enn ekte. På Raglan er det mange skyteskår rundt hele festningens forsvar, men mange var dårlig plassert hvis intensjonen var å bruke dem i en konflikt; noen kunne knapt vært brukt i det hele tatt. Tradisjonelt ble det gitt en evolusjonær forklaring på dette: Raglans skyteskår var fra en eldre periode, senere overgått i andre festninger. Nyere forklaringer understreker den prestisjefylte symbolikken til skyteskårene for Herbert-familien da de bygde festningen, selv om mange kanskje hadde vært vanskelig å bruke effektivt. Anthony Emery bemerker at Raglans skyteskår var bedre plassert enn mange andre festninger på den tiden, og i det minste «eieren var oppdatert i sin symbolikk»; Robert Liddiard antyder at den dårlige plasseringen av noen av skyteskårene antyder estetiske formål som faktisk kan ha vært et samtaleemne for de besøkende med erfaring fra kamper i Frankrike og «riktig» plassering av slike forsvar.
Porthuset og skaptårnet
Det treetasjes porthuset (Gatehouse) til Raglan Castle er fra 1460-tallet og ankomsten er over en steinbro som ble restaurert i 1949. Det er karakterisert av omfattende skåldehull (nedadrettede skyteskår) og skyteskår, ville porthuset opprinnelig ha hatt et tvillingsett med fallgitter og en vindebro (som kunne trekkes opp). Hensikten med denne utformingen var i det minste delvis defensiv, men var også ment å gi en dramatisk og imponerende inngang for besøkende av høyere rang. Den øvre delen av porthuset ga rom for festningens kommandant. Umiddelbart vest for porthuset lå slottets bibliotek, en gang kjent for sin viktige samling av walisisk litteratur. På østsiden av porthuset ligger det treetasjes skaptårnet (Closet Tower); dette ble formgitt for å være en integrert del av porthuset, og kan ha inneholdt den originale festningens skattkammer, lett tilgjengelig for kommandant. Closet Tower ble delvis endret i senere år, muligens for å tillate at kjelleren ble brukt som et våpenmagasin i den engelske borgerkrigen.
Thomas S. Kleppe
Bakgrunn
Han var sønn av Lars Olson Kleppe, som hadde utvandret til Minnesota sammen med sin familie fra Kleppe på Jæren, og Hannah Savig, som var født i Iowa. Hennes slekt kom fra Risør.
Lars og Hannah Kleppe slo seg ned som farmere i Nord-Dakota, der Thomas vokste opp. Faren var også sjef for en kornsilo og drev utstrakt forretningsvirksomhet, som Thomas begynte å arbeide for etter endt skolegang.
Thomas S. Kleppe gikk lærerskolen i Valley City før han tjenestegjorde som warrant officer i United States Army under den andre verdenskrig, frem til 1946.
Yrkeskarriere
Han utmerket seg som baseballspiller i unge år, men avslo en proffkontrakt for å satse på en karriere i næringslivet. Han var bokholder og senere administrerende direktør i Gold Seal Company, et lite firma som produserte bonevoks, og som under Kleppes ledelse ble markedsledende. Han kom også med i flere frivillige organisasjoner.
Politisk arbeid
Fra 1950 til 1954 var han borgermester i Nord-Dakotas delstatshovedstad Bismarck.
Kleppe var republikanernes kandidat til Senatet i 1960. Han utfordret en sittende senator, demokraten Quentin Burdick, og ble ikke valgt. I 1966 ble han valgt inn i Representantenes hus fra Nord-Dakotas 2. kongressdistrikt. Delstaten lå an til å miste sitt andre kongressdistrikt etter folketellingen i 1970, og Kleppe utfordret på nytt Burdick ved senatsvalget det året, uten større hell.
President Richard Nixon utnevnte i 1971 Kleppe til sjef for USAs føderale byrå for småbedrifter, som yter lån til gründere og småbedrifter. Han fortsatte i denne stillingen under president Gerald Ford.
Innenriksminister
President Ford tok i 1975 Kleppe inn i regjeringen som innenriksminister med ansvar for blant annet naturvern.
Kleppe måtte hanskes med delstatsmyndigheter og grunneierinteresser i New Mexico, som mente at det føderale loven som beskyttet villhester, vedtatt av Kongressen i 1971, var i strid med grunnloven. USAs høyesterett avgjorde i 1975, i saken «Kleppe mot New Mexico», at de føderale myndighetene var i sin rett til å gripe inn.
Thomas Kleppe døde tidlig i 2007 som følge av Alzheimers sykdom.
ProgPower Oslo
ProgPower Oslo var en årlig progressiv- / power metal-musikkfestival i Oslo med Asgeir Mickelson som drivkraft.
Festivalen ble første gang holdt i 9. og 10. november 2012 på Parkteatret, hvor ni band opptrådte over de to dagene. Datoer for 2013 var 15. og 16. november.
Yuma Kagiyama
Yuma Kagiyama (鍵山 優真, Kagiyama Yūma, født 5. mai 2003) er en japansk kunstløper. Han vant sølv i den individuelle konkurransen i Vinter-OL 2022 i Beijing, og bronse i lagkonkurransen. Han vant sølv under VM i 2021 og 2022.
Langaard
Langaard er en norsk slekt som føres tilbake til skipper i Lillesand Lars Christensen Langaard (1714–1792); slekten er antatt å opprinnelig stamme fra Jylland.
Mads Ellef Langaard var far til kunstmesenen Christian Langaard (1849–1922). Christian Langaard var farfar til industrilederen Christian Langaard (f. 1927).
Andre i slekten er fabrikkeier, generalkonsul Rasmus Agerup Langaard (1860–1908), fabrikkeier Conrad Langaard (1890–1950) og fabrikkeier Rasmus Langaard (1925–2007).
Pyttbua
Pyttbua er en selvbetjent turisthytte i Tafjordfjella som tilhører Ålesund-Sunnmøre Turistforening. Den ligger på 1156 moh. i Nordre Hanedalsbotn/Puttbudalen, en sidedal til Romsdalen, og like nedenfor Puttegga. Den opprinnelige bygningen ble oppført i 1925 og var en anleggsbrakke kjøpt fra Tafjord Kraft, demontert i Tafjord, fraktet med dampskip til Åndalsnes, med tog til Stuguflåten og deretter med hest på skareføre (hesten gikk med truger). Det er turistforeningens eldste hytte. Bygget ble utvidet i 1970, sikringsbu ble reist i 1986 og hovedhytta ble restaurert i 1996. Det er nå omkring 53 sengeplasser totalt. Hytta er stengt i april–mai på grunn av at villreinen kalver i området. Stedet kan ha vært en gammel handelsplass før Romsdalsmarkedet ble etablert.
Mil Mi-26
Historie
Mi-26 ble konstruert med tanke på både militært og sivilt bruk med krav om at det skulle kunne løfte mere en noe annet helikopter. Den første Mi-26 fløy første gang 14. desember 1977 og det sovjetiske flyvåpen fikk de første i 1983.
Mi-26 var det første helikopter som tok i bruk en åtte-bladet rotor. Mens Mi-26 bare er litt tyngre en dens forgjenger Mil Mi-6, så er dens løfteevne nesten fordoblet, fra 12 tonn til over 20 tonn.
Militære operatører
Mil Mi-26 brukes av flyvåpen i i
Jevgenij Miller
Jevgenij Miller (russisk: Евгений Карлович Миллер; født. 25. september 1867, død 11. mai 1939) var en russisk general og en av de fremste lederne for Den hvite armé under den russiske borgerkrig. Han utropte seg i 1917 til generalguvernør i Nord-Russland og ledet de motrevolusjonære styrkene som kjempet der frem til 1920 sammen med de allierte, hovedsakelig britiske soldater. Etter borgerkrigen bodde han i eksil i Frankrike og ledet eksilbevegelsen Den russiske allmilitære union. Han ble bortført av sovjetiske NKVD-agenter i 1937 og torturert og drept i Moskva i 1939.
I det russiske keiserdømmet
Miller tilhørte en tysk-baltisk adelsslekt fra Dünaburg i Russland (nå Daugavpils i Latvia) og ble offiser i den russiske hæren. Mellom 1898 og 1907 var han stasjonert som militærattaché ved russiske ambassader i flere europeiske byer, blant annet Roma, Haag og Brussel. Under første verdenskrig ble han sjef for Moskvas militærdistrikt og den 5. russiske armé, og ble forfremmet til generalløytnant.
Den russiske borgerkrig
Under februarrevolusjonen i 1917 ble Miller arrestert av sine egne soldater da han beordret dem til å fjerne røde armbind. Etter oktoberrevolusjonen samme år flyktet han til Arkhangelsk og utropte seg selv til generalguvernør i Nord-Russland. I mai 1919 utnevnte admiral Aleksandr Koltsjak ham til leder for Den hvite armé i regionen. Hans antikommunistiske styrker ble støttet av Trippelententen, hovedsakelig britiske styrker. Etter et mislykket felttog mot Den røde armé langs Nordre Dvina sommeren 1919 trakk britiske styrker seg ut av regionen, og Miller stod alene mot fienden.
Flukt og eksil
I februar 1920 seilte general Miller sammen med 800 flyktninger med en isbryter fra Arkhangelsk til Tromsø. Blant disse var hans stabssjef Mikhail Fjodorovitsj Kvetsinskij, som slo seg ned på Lillehammer sammen med flere andre flyktninger. Miller reiste selv videre til Frankrike, og sammen med storfyrst Nikolaj og general Wrangel fortsatte han antikommunistisk aktivisme fra sitt eksil. Fra 1930 til 1937 var Miller formann for Den russiske allmilitære union.
Bortføring og drap
I september 1937 ble Miller lurt til et hemmelig møtested i Paris av Den russiske allmilitære unions etterretningssjef Nikolai Skoblin, som i virkeligheten var agent for NKVD, under påskudd av å skulle møte representanter for den tyske militære etterretningstjenesten Abwehr. I virkeligheten var «Abwehr-agentene» agenter for NKVD, og de dopet ned Miller og smuglet ham til Russland med et sovjetisk skip som seilte fra Le Havre. Miller hadde hatt mistanker mot Skoblin, og etterlot seg et brev som skulle åpnes i tilfelle han ikke kom tilbake fra møtet.
Fransk politi startet en omfattende jakt på de ansvarlige, men Skoblin søkte tilflukt i den sovjetiske ambassaden i Paris og ble smuglet til Barcelona, der det nye kommunistregimet nektet å utlevere ham til Frankrike. Skoblins kone Nadezhda Plevitskaya ble dømt til 20 års fengsel i Frankrike.
NKVD førte Miller til Moskva, der han ble torturert og siden skutt etter 19 måneders fangenskap.
Mason Cohen
Mason Cohen (født 10. september 1996) er en australsk friidrettsutøver som konkurrerer i sprintløp.
Idrettskarriere
Cohen ble delstatsmester på 800 meter i New South Wales i 2015 og 2016. Han kom på sjetteplass på 800 meter under det australske mesterskapet i friidrett 2017
Under Stafett-VM i friidrett 2017 deltok han på Australias mixlag på 4 x 400 meter, der Australia kom på femteplass.
Junost Minsk
Junost Minsk (belarusisk: Юнацтва-Мінск) er en belarusisk ishockeyklubb som spiller i den belarusiske Extraliga. Klubben kommer fra Minsk og har hjemmebane på Tsjizjovka Arena.
Calophaena
Calophaena er en slekt av løpebiller.
Utseende
Små, slanke, langbeinte, brokete fargede løpebiller.
Levevis
Denne gruppen inneholder mange arter som lever i trær, der de gjerne løper rundt på barken.
Grunnasund bru
Grunnasund bru er en kassebro som går over Grunnasundet i Bjørnafjorden i Vestland. Den er 134 meter lang.
Nelson Bornier
Nelson Bornier (født 14. januar 1950 i Nova Iguaçu i delstaten Rio de Janeiro i Brasil, død 11. april 2021 i Rio de Janeiro) var en brasiliansk politiker.
Biografi
Han var folkevalgt til Brasils deputertkammer fra 1991 til 1996, og fra 2003 til 2012. Mellom disse periodene var han borgermester i Nova Iguaçu.
Han døde i april 2021 på Hospital Badim i Rio de Janeiro, i en alder av 71 år, av covid-19.
Kaltern
Kaltern an der Weinstraße (italiensk: Caldaro sulla Strada del Vino, latinsk: Caldarium) er en kjøpstad i Überetsch i Italia, 40 km nord for Trento og 12 km sørvest for Bolzano.
Nesten 93 % av befolkningen har tysk som morsmål, 6 % italiensk og 1 % ladinsk.
Stedet er kjent for sitt milde og solrike klima, for vinen Kalterersee Auslese (eller Lago di Caldaro scelto), og for den varmeste badeplassen i Alpene: Kalterer See. Kaltern er omgitt av vinmarker og det rolige landskapet preges av sypresser, laurbær- og oliventrær.
Lokal kokekunst kombinerer italiensk pasta med tyrolske knödel.
Nabokommuner er Amblar, Cavareno, Eppan, Neumarkt, Ruffrè, Sarnonico, Tramin, Vadena
Liste over elver i Japan
Dette er en liste over de største elvene i Japan.
Kaltern
Turforslag
St. Josef am See (228 moh) er et godt utgangspunkt for fjellvandring på godt merkede stier, og Dolomittene med sine flotte sykkelmuligheter ligger ikke langt unna.
Martin Romberg
Romberg har studert med blant andre Michael Jarrell og Klaus-Peter Sattler ved musikkuniversitetet i Wien. Han er kjent for å skrive musikk i post-romantisk stil bygget på temaer fra fantasy litteratur, bildende kunst, verdens mytologi og tegneserier. Han fikk NOPAs musikkpris i 2015 for fiolinkonserten Poemata Minora.
Romberg er musikalsk leder for Roseslottet i Oslo.
Sosialistisk stat
Per definisjon ledes en sosialistisk stat av et kommunistparti som grunnlegger sine verdier på marxisme-leninisme som har innført et sosialistisk økonomisk system i et gitt land. Denne artikkelen omhandler ikke land med konstitusjonelle referanser til sosialisme og land styrt av mangeårige sosialistiske bevegelser (som for eksempel Venezuela). Den omhandler stater som definerer seg enten som en sosialistisk stat eller som en stat ledet av et regjerende marxistisk-leninistisk parti i sin grunnlov. Av den grunn alene blir slike stater ofte kalt «kommunistiske stater».
Den sosialistiske staten er mer enn en regjeringsform hevder marxisme-leninismen. En sosialistisk stat kan kun eksistere i land med et sosialistisk økonomisk system. Det er eksempler på flere stater som har innført en sosialistisk styreform før de oppnådde sosialisme. For eksempel ble de tidligere sosialistiske statene i Øst-Europa ble etablert som folkedemokratier (et utviklingsstadium mellom kapitalisme og sosialisme). På spørsmålet om de marxistisk-leninistiske styrte landene i Afrika og Midtøsten anså Sovjetunionen ingen av dem som sosialistiske state og omtalte dem som «sosialistisk-orienterte stater».
Den marxistisk-leninistiske bevegelsen er den eneste kommunistiske strømningen som har klart å etablere en sosialistisk stat, og den eneste sosialistiske bevegelsen som har opprettet en sosialistisk stat i mer enn ett land (de andre er Libyas "jamahiriya-stat", Egypts arabiske sosialisme og Tanzanias Afrikansk sosialisme–de to sistnevnte var sterkt påvirket av marxisme–leninisme.) Andre varianter av sosialisme, som reformisme eller libertarisk sosialisme, snakker om etablering av sosialisme - det skal bemerkes at etablering av sosialisme ikke er det samme som å etablere en sosialistisk stat. Bevegelser som trotskisme har forsøkt å etablere sosialistiske stater, men har mislyktes. Dette har imidlertid ikke stoppet andre sosialistiske bevegelser som kritiserer den marxistisk-leninistiske oppfatningen av den sosialistiske staten (eller ideen om en sosialistisk stat).
Stripefisk
Stripefisk (Atherina presbyter) er en fiskeart.
Den har en avlang kropp med en sølvfarget stripe langs kroppssiden og to godt adskilte ryggfinner. Den kan bli opptil 20 cm lang, men vanlig lengde er opptil 15 cm.
Stripefisk er en pelagisk stimfisk som forekommer i sjøvann og brakkvann. Den er vanlig i Nordøst-Atlanteren fra De britiske øyer og den sørlige Nordsjøen i nord til Kanariøyene, Kapp Verde og Mauritania i sør, og den forekommer også i det vestlige Middelhavet. I norske farvann er den aldri funnet.
Den sørlige vannslangen
Den sørlige vannslangen (latin Hydrus) er et stjernebilde på den sørlige himmelhvelving.
Retensjon
Retensjon er et begrep som dekker flere forhold, blant de følgende:
Gulnazar Keldi
Gulnazar Keldi (tadsjikisk: Гулназар Келдӣ; født 20. september 1945 i Dardar i Den tadsjikiske sosialistiske sovjetrepublikk i Sovjetunionen, død 13. august 2020 i Dusjanbe Tadsjikistan) var en tadsjikistansk dikter.
Han var redaktør av publikasjonen Adabiyet va sanat.
Det var Keldi som skrev teksten til den tadjikistanske nasjonalsangen «Surudi Milli».
Under COVID-19-pandemien ble han smittet, og fikk respiratorbehandlink på Istiklol statlige medisinske behandlingssenter, og døde der 13. august 2020. .
Knud Urne
Knud Axelsen Urne til Aarsmarke (1564–1622) var en dansk lensherre, blant annet til Bergenhus.
Han ble født i Roskilde på Sjælland som sønn av Axel Knudsen Urne (d. 1577) og dennes andre hustru Birte Rud (d. 1573). Han gikk i skole hos teologen Niels Hemmingsen, gikk to år på Herlufsholm og deretter i Nykjøbing skole. Etter å ha tjent hos flere godseiere, dro han 18 år gammel hjem og overtok sin fedrene gård, hvoretter han giftet seg med Margrethe Eilersdatter Grubbe (d. 1654).
I 1594 forlente enkedronning Sophie ham med Ravnsborg og Halsted kloster på Lolland, som han hadde frem til 1614. I 1606 tilkom Aalholm og Nykøbing, som han fratrådte i 1616. Samme år ble han lensherre på Bergenshus, som han ombyttet i 1619 til Tryggevælde på Sjælland.
Da boksamleren Henrik Høyer døde i Bergen, overtok Urne hans samling som ble sendt til København og innlemmet i Universitetsbibliotekets arkiver.
Urne selv døde i København i 1622. Hans enke fikk Bækkeskov i forlening. De ble begge bisatt i Helligåndskirken i København.
Familie
Med Margrethe Grubbe fikk han flere barn, deriblant den senere stattholder i Norge, Christoffer Urne, og lensherre på Bratsberg og Gimsø, Eiler Urne. Datteren Else giftet seg med Preben von Ahnen.
The Restless Sex
The Restless Sex er en amerikansk stum romantisk dramafilm fra 1920, regissert av Robert Z. Leonard og Leon D’Usseau, og med Marion Davies og Ralph Kellard i hovedrollene. Filmen er basert på en roman av Robert W. Chambers som opprinnelig ble utgitt som føljetong i Cosmopolitan fra 1917 til 1918.
Historien følger en ung kvinne som får store problemer med å velge mellom to menn: hennes tidligere barndomskjæreste, eller en kjekk kunst-student.
3. divisjon fotball for menn 2003
3. divisjon fotball for menn 2003 var det fjerde nivået i norsk fotball dette året. Ligaen bestod av 24 avdelinger. Vinneren av hver avdeling spilte kvalifisering mot en annen avdelingsvinner om retten til opprykk til 2. divisjon 2004.
Avdelingsvinnere
* Lag markert i bold rykket opp
The Beatniks (album)
The Beatniks er et musikkalbum med The Beatniks, utgitt i 1989.
Douglas World Cruiser
Douglas World Cruiser (DWC) ble utviklet for å møte et krav fra United States Army Air Service for et fly som var egnet til et forsøk på den Første jordomflyvning. Douglas Aircraft Company svarte med en modifisert variant av sin DT torpedobomber.
Fem flyvere ble plukket ut for oppgaven. Et fly for testing og opplæring, og fire for selve ekspedisjonen ble bestilt. Suksessen med World Cruiser styrket det internasjonale omdømmet til Douglas Aircraft Company. Utformingen av DWC ble senere modifisert til O-5, et observasjonsfly som ble drevet av Army Air Service.
Design og utvikling
I 1923 var US Army Air Service interessert i å å være den første til å fly jorden rundt med fly, et program som ble kalt "World Flight". Donald Douglas foreslo en endret Douglas Aircraft Company DT for å møte forsvarets behov. Selskapet hsdde tidligere bygget DT biplan torpedobombere til Marinen, og kunne dermed tilby kortere produksjonstid for den nye serien. DTs endringer ville bli foreforetatt fra samlebåndet ved selskapets fabrikker i Rock Island, Illinois og Dayton, Ohio. Douglas lovet at flyet kunne være ferdig innen 45 dager etter å ha mottatt kontrakt. Air Service lånte løytnant Erik Nelson, medlem av Krigsavdelingens planlegginsgruppe for å hjelpe Douglas. Nelson arbeidet direkte med Douglas i fabrikken i Santa Monica, California for å formulere det nye forslaget. Som DT DWC kunne det bli utstyrt med enten med pongtonger eller en vanlig understell. To forskjellige radiatorer var tilgjengelig, med en større versjon for tropiske strøk ble valgt. Etter at prototypen ble levert i november 1923, ble det gjennomført vellykkede tester og 19. november fikk Douglas i oppdrag å bygge fire fly. På grunn av den krevende ekspedisjonen ble reservedeler, inkludert 15 ekstra Liberty-motorer, 14 ekstra sett med pongtonger, og nok deler til to fly sendt til punkter langs ruten. Siste fly ble levert 11. mars 1924.
VM i curling for mikspar 2021
VM i curling for mikspar 2021 ble arrangert fra 17. til 23. mai 2021 i Aberdeen i Skottland.
Streetlight
Streetlight er en veldedig organisasjon stiftet i desember 2004 av Erlend Johannesen i Trondheim. Målet er at unge mennesker fra Norge kan hjelpe barn og unge i Tacloban på Filippinene til et bedre liv.
EM i vektløfting 1980
EM i vektløfting 1980 (europamesterskapet i vektløfting) ble arrangert i Beograd i Jugoslavia i 1980.
Kevin Knappen
Ole Kevin Knappen (født 7. april 1977 i Løten) er en norsk fotballtrener og tidligere fotballspiller som er hovedtrener for.
Han har tidligere vært hovedtrener for Elverum Fotball, Brumunddal Fotball, Hamarkameratene og Hødd. Har samtidig jobbet som kroppsøvingslærer ved Elverum videregående skole og solør videregående skole.
Pan (Liupanshui)
Pan (kinesisk: 盘县; pinyin: Pán Xiàn) er et fylke i byprefekturet Liupanshui i provinsen Guizhou i Folkerepublikken Kina.
Kevin Knappen
Knappen innehar UEFA A-lisens og ble kåret til «årets unge trener» av Norsk Fotballtrenerforening i 2012. Knappen har tidligere spilt fotball for blant andre Løten, HamKam, Elverum, Ullern Fotball og Nybergsund IL-Trysil.
Pan (Liupanshui)
Befolkningen var i 1999 på 1 076 028 innbyggere.
Kevin Knappen
Han sluttet som hovedtrener i Ham-Kam etter 2018-sesongen.
Pan (Liupanshui)
Kulturminne
Dadong-hulene (Dadong yizhi, 大洞遗址) ble i 1996 oppført på Folkerepublikken Kinas liste over kulturminner.
Chen Yucheng
Chen Yucheng (født 1834 i fylket Teng i provinsen Guangxi i Kina, død 1. mai 1862 nær Xinxiang i Henan; ), opprinnelig Chen Picheng, var en kinesisk general under Taipingopprøret.
Han gjorde seg bemerket under de to slagene i Jiangnan (1856, 1860) i øst, og i flere kamphandlinger i øst, ved Wuhan (1854, 1855), Tongcheng (1857), Sanhe (1858) og Anqing (1861). Han ble forrådt av sine egne, og henrettet av sine motstandere.
Hærfører
Chen Yucheng sluttet seg til Taipingopprørerne i 1851. Han var da bare 15 år gammel, men steg raskt i gradene på grunn av sitt mot og sin taktiske begavelse. I 1856, i etterkant av en intern maktkamp innen taipingledelsen, ble han forfremmet til general.
Han ble raskt kåret til Den heroiske (Ying) prins av Taipingmonarkiet under opprørets senere stadium, med det berømte tilnavnet «Den firøyde hund» på grunn av to markante føflekker under øynene. Hans to føflekker lignet på øyne på tilstrekkelig avstand, og skremte noen Qing-soldater.
Etter å ha ledet en rekke vellykkede militære operasjoner vestenfor Nanjing mellom 1856 og 1858 ble Chen gitt tittelen Den heroiske prins av taipingkongene det følgende år. Sammen med general Li Xiucheng organiserte Chen en andre beleiring av Nanking i 1860.
Han rykket så i februar 1861 mot nordvest med 100.000 mann, som en del av en knipetangsmanøver i en offensiv mot de keiserlige styrker. Men taipingstyrkene var dårlig koordinert, og Chen Yucheng foretok en strategisk tabbe.
Han førte sine styrker mot Wuhan for å angripe byene der, men Harry Smith Parkes, som var der, organiserte et robust forsvar. Taipingstyrkene bestemte seg etterhvert for å oppgi sitt forehavende. Det var deres påfølgende retrett som var den største strategiske bommert, ettersom Xiang-hæren dermed ble muliggjort en styrkekonsentrasjon mot Anqing. Dersom Chens taiping-styrker hadde klart å erobre Wuhan, eller i alle fall holde seg i området, hadde de ligget i godt til for å angripe eller isolere Xiang-hærens bakre styrker.
Etter dette nederlaget ble Chen forrådt av sine egne, tatt til fange og så henrettet av keiserlige Qing-styrker i mai 1862. Men Qing-styrkene hadde ikke helt ønsket seg dette - de var imponert over Chens militære lederegenskaper og tilbød ham å skifte side og kjempe for dem. Men Chen avslo. Før han ble henrettet, skal han ha sukket tungt og sagt: «Jeg er redd for at taiping vil lide nederlag og miste store områder langs det øver Yangtze etter at jeg der død!». Og det skjedde akkurat som han hadde fryktet.
Agnaldo Timóteo
Agnaldo Timóteo Pereira (født 16. oktober 1936 i Caratinga i delstaten Minas Gerais i Brasil, død 3. april 2021 i Rio de Janeiro) var en brasiliansk bolero-singer-songwriter og politiker.
Han var medlem av partiene Progressistas og Partido Liberal, og satt som folkevalgt i Brasils deputertkammer fra 1983 til 1987 og igjen fra 1995 til 1997.
Timóteo døde i Rio de Janeiro av covid-19 den 3. april 2021 i 83-års alder.
Graf Sylvains Rache
Graf Sylvains Rache er en tysk stumfilm-komedie fra 1920 regissert av Willy Grunwald. Hovedrollene spilles av Asta Nielsen og Curt Goetz. Filmen er basert på Karin Michaëlis' roman Grev Sylvains Hævn fra 1913.
Sveits under Paralympiske sommerleker 1964
Sveits deltok under Paralympiske sommerleker 1964 i Tokyo i Japan.
HK Njoman Hrodna
HK Njoman Hrodna (belarusisk: ХК Нёман Гродна) er en belarusisk ishockeyklubb som spiller i den belarusiske Extraliga. Klubben kommer fra Hrodna og har hjemmebane på Ispalasset.
Lomechusa
Lomechusa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 17 arter, tre av dem er funnet i Norge. De er spesialiserte på å leve sammen med maur.
Utseende
Små til middelsstore (gjerne 3-5 millimeter), brunlige eller rødlige kortvinger, kroppen lite hårete bortsett fra hårpenslene på bakkroppen. Antennene er forholdsvis lange og slanke, særlig det spydformede ytterste leddet. Hodet er forholdsvis lite og rundt. Pronotum er bredere enn langt, bakhjørnene er utstikkende (ser ut som en normalfordelingskurve ovenfra). Dekkvingene er litt lengre og bredere enn pronotum. Bakkroppen har en rekke av hårpensler på hver side, disse blir innsatt med kjemiske stoffer som hindrer maurene i å skade billen. Det bakerste ryggleddet er dypt innbuktet. Beina er forholdsvis lange og tynne.
Levevis
Lomechusa-artene har spesialisert seg på å leve sammen med maur. Disse artene lever i maurtuene og skiller ut kjemiske signalstoffer som gjør at de får være i fred for maurene. Maurene slikker i seg disse stoffene fra hårpenslene på billens bakkropp. Billene tigger også mat fra maurene ved å tromme dem på hodet med antennene, som maurene også gjør med hverandre. Dersom Lomechusa-artene blir angrepet av maurene, kan de sprøyte ut forsvarsstoffer som irriterer maurene eller til og med kan drepe dem.
Viktorija Borsjtsjenko
Viktorija Oleksijivna Borsjtsjenko (Віктор́ія Олексі́ївна Борще́нко; født 5. januar 1986 i Kherson) er en ukrainsk håndballspiller som spiller for den russiske klubben og det ukrainske landslaget.
Lomonosov
Lomonosov er en kommune i Leningrad oblast. Landsbyen Lomonosov er likevel innenfor byen St. Petersburg sine grenser. Det finnes en liten garnison her, en jernbanestasjon og en havn.
Wassily von Kwetzinsky
Wassily von Kwetzinsky-Stetzenkow (russisk: Василий Михайлович Квецинский; norsk transkripsjon Vasilij Mikhailovitsj Kvetsinskij; født 7. september 1898 i Nikolsk (nå Ussurijsk) i Russland, død 17. november 1970 i Oslo) var en russisk offiser, skribent, forfatter, komponist, musikklærer, musikkritiker, oversetter og samfunnsforsker, som var bosatt i Norge fra 1920.
I Russland
Kwetzinsky var født i en offisersfamilie i Nikolsk (nå Ussurijsk) i Russlands fjerne østen, der faren da var stasjonert som offiser. Faren Mikhail Fjodorovitsj Kvetsinskij (1866–1923) oppnådde arvelig adelskap i 1901 da han ble forfremmet til oberst, ble i 1915 utnevnt til generalløytnant, var sjef for Kiev militærdistrikt fra 1917 og deretter stabssjef for general Jevgenij Miller i Den hvite armé i Arkhangelsk under den russiske borgerkrig. Moren Anna Grossow von Palm var av tysk-baltisk herkomst og født i Reval i 1874. Hans fødselsdato etter den julianske kalenderen som da gjaldt i Russland var 26. august, som tilsvarte 7. september etter den gregorianske kalenderen som brukt i blant annet Norge.
Wassily von Kwetzinsky var offiser i Det russiske keiserdømmet og ble 25. september 1917 utnevnt til kaptein i det keiserlige russiske gardejegerregiment med senioritet fra 18. juni samme år. I juli 1919 kom han til Arkhangelsk, der han tjenestegjorde sammen med sin far i Den hvite armé i Nord-Russland til desember samme år, da han ble evakuert til Finland.
Han var også utdannet i historie ved Universitetet i Kiev med en avhandling om periodisiteten i de historiske prosesser, og hadde også studert kunsthistorie og psykologi. Han hadde også studert ved Kievs musikkonservatorium, der han var elev av Reinhold Glière.
I Norge
Etter å ha flyktet fra den russiske revolusjon oppholdt han seg en periode i Köln og Cambridge, før han kom til Norge omtrent samtidig med sin far i 1920. Faren hadde kommet til Norge samme år sammen med Jevgenij Miller og andre flyktninger fra de motrevolusjonære militære styrkene etter en eventyrlig ferd med isbryteren «Kuzma Minin» fra Arkhangelsk til Tromsø. Faren slo seg ned på Lillehammer sammen med flere andre russiske flyktninger, og livnærte seg som bryggeriarbeider og drosjesjåfør der frem til sin død i 1923. Wassily von Kwetzinsky underviste i musikk og studerte en periode i 1920-årene tekniske fag ved NTH. I 1920-21 skrev Wassily von Kwetzinsky en rekke artikler som kommenterte den russiske revolusjon, militære og politiske forhold i Russland og fremveksten av sovjetstyret i norske aviser.
Han var lærer i musikkteori ved Musikkonservatoriet i Oslo fra 1929 til 1948, og utfoldet et mangesidig kulturelt virke som musikkritiker, kunstskribent, komponist, kordirigent og oversetter av russisk drama og skjønnlitteratur til norsk. I offentligheten var Kwetzinsky mest kjent som musikkritiker i 1930- og 1940-årene, men hans brede interesser førte ham etterhvert over i samfunnsforskning.
På moderne norsk vil navnet transkriberes som Vasilij Mikhailovitsj Kvetsinskij. I likhet med andre russere fra overklassen på den tiden brukte han selv en tysk transkripsjon når navnet ble gjengitt i det latinske alfabetetet, og i likhet med andre russiske adelige brukte han i tillegg det tyske adelspredikatet «von» i ikke-russiskspråklig sammenheng for å markere familiens adelskap, selv om et slikt predikat ikke brukes i den russiske formen av navnet. Han ble norsk statsborger med det offisielle navnet Wassily von Kwetzinsky-Stetzenkow. Han skrev vanligvis navnet som Wassily von Kwetzinsky eller Wassily Kwetzinsky, og navnet ble ofte forkortet W. v. Kwetzinsky eller W. Kwetzinsky. Fornavnet ses også skrevet som Wassili eller Wassilij. Han skrev også krimlitteratur under navnet Wassily Stetzenkow. Stetzenkow skrives på russisk Стеценков og transkriberes til moderne norsk som Stetsenkov; det er (sammen med skrivemåten Стеце́нко; Stetsenko) et vanlig ukrainsk navn.
Henrik Brækkan
Henrik Brækkan (født 1865, død 1946) var en norsk Høyre-politiker, fisker, lærer, kirkesanger og avisredaktør fra Bjørnskinn på Andøya. Han var ordfører i Sørfold og Brønnøy kommuner, medlem av Brønnøysunds bystyre og i elleve år redaktør for Brønnøysunds Avis.
I 1911 flyttet Brækkan til Brønnøysund, hvor han jobbet som kirkesanger og lærer frem til pensjonsalderen. Han ble valgt til ordfører i Brønnøy for perioden 1920–1922, en periode preget av større konflikter mellom Brønnøy og Brønnøysund som resulterte i at Brønnøysund ble skilt ut som egen bykommune fra 1923.
Aurora Mikalsen
Klubbkarriere
Mikalsen startet karrieren i Clausenengen i hjembyen Kristiansund. I 2012 gikk hun til Arna-Bjørnar. I Bergens-klubben ble det hovedsakelig spilletid for andrelaget i 2. divisjon.
EM i vektløfting 1981
EM i vektløfting 1981 (europamesterskapet i vektløfting) ble arrangert i Lille i Frankrike i 1981.
Aurora Mikalsen
Klubbkarriere
I 2015 vendte hun tilbake til Clausenengen, der vekslet hun mellom å spille 2. divisjon og for G19-laget.
I juli 2020 signerte Mikalsen for Tottenham. Etter en sesong i Tottenham gikk hun til Sandviken i juli 2021. Samme sesong var hun med å vinne klubbens første seriemesterskap, før klubben ble til SK Brann Kvinner før 2022-sesongen.
Landslagskarriere
Mikalsen har aldersbestemte landskamper for J15, J16, J17, J19, og U23.
I februar 2018 ble hun tatt ut på det norske A-landslaget første gang.
Den 16. februar 2022 debuterte hun for A-landslaget mot Portugal under Algarve Cup. Hun ble samme år tatt ut i den norske troppen til EM i England 2022.
Bollemælk
Bollemælk er en dansk rett som består av en melkesuppe med mel- eller brødboller, eggeplommer og overdrysset med sukker, eventuelt kanel.
Aurora Mikalsen
Landslagskarriere
Hun var en del av den norske troppen til VM i Australia og New Zealand 2023, hvor hun var Norges førstekeeper under mesterskapet og sto alle kampene.
Bollemælk
Det danske språket har et uttrykk som heter «at stikke op for bollemælk». Hvis man er en sånn en, som ikke stikker opp for den, betyr det at man kjenner sitt eget selvverd og aldri gir opp.
EM i vektløfting 1983
EM i vektløfting 1983 (europamesterskapet i vektløfting) ble arrangert i Moskva i Sovjetunionen i 1983.
Uber Eats
UberEATS er en tjeneste for hjemlevering av restaurantmåltider og mat. UberEATS var opprinnelig en del av sjåførtjenesten Uber, men ble senere en frittstående app og selvstendig tjeneste. Den er en av de første produktutvidelsene fra selskapet Uber Technologies Inc., den teknologiske plattformen som kobler sjåfører og passasjerer, og bruker det eksisterende nettverket for å levere måltider i løpet av minutter. Tjenesten inngår partnerskap med lokale restauranter i utvalgte byer rundt om i verden og gir kundene mulighet til å bestille mat ved hjelp av en applikasjon til smarttelefoner. Leveringstiden er hevdet å være ti minutter eller mindre.
Solli holdeplass
Solli er en trikkeholdeplass på Solli plass i bydel Frogner i Oslo. Den ble åpnet i 1894 da Skøyenlinjen ble tatt i bruk.
Norsk Centralforening for Boktrykkere
Norsk Centralforening for Boktrykkere- stiftet som Norsk Centralreisekasse for Bogtrykkere den 1. oktober 1882 var Norges første fagforbund. Endret i 1957 navnet til Norsk Typografforbund. Norsk Typografforbund gikk fra 13. desember 1966 inn i Norsk Grafisk Forbund.
Utga fagbladet Typografiske Meddelelser.
Utga bladet Grafisk Revy sammen med Svenska Typografförbundet og Dansk Typograf-forbund fra 1930.
Theresa Breslin
Theresa Breslin (født 1947 i Kirkintilloch, East Dunbartonshire) er en britisk bibliotekar og ungdomsbokforfatter, blant annet kjent for Whispers in the Graveyard som hun mottok Carnegie Medal in Literature for i.
The Revenge of Tarzan
The Revenge of Tarzan er en amerikansk stum eventyrfilm fra 1920, regissert av Harry Revier og George M. Merrick, og med Gene Pollar i hovedrollen som Tarzan. Dette er den tredje Tarzan-fimen og er basert på Edgar Rice Burroughs' roman The Return of Tarzan fra 1913 (den andre av i alt 24 bøker om Tarzan).
Theresa Breslin
Ungdomsromanen Divided City (2005), som skildrer det spente forholdet mellom katolikker og protestanter i Glasgow, kombinert med rasisme overfor innvandrere, har blitt dramatisert som musikal på byens i 2011.
Steinar Andresen
Steinar Andresen (født 27. februar 1951) er norsk statsviter og seniorforsker ved Fridtjof Nansens Institutt på Polhøgda, Lysaker. Han var professor i statsvitenskap ved Universitetet i Oslo fra 2002-2006, og har også hatt en rekke opphold som gjesteforsker blant annet ved Princeton University, New Jersey; Brookings Institution i Washington, D.C., og International Institute of Applied Systems Analysis i Østerrike.
The Revenge of Tarzan
Handling
Historien er basert på eventyret om Tarzan og kjæresten Jane, og denne gangen seiler de til Frankrike som svar på et rop om hjelp fra grevinne de Coude som blir forfulgt av broren Rokoff.
Theresa Breslin
Bøkene hennes er ikke oversatt til norsk. Hun er aktivt engasjert i lesekampanjer og til støtte for bibliotek. Simon's Challenge ble filmet av BBC Scotland i 1993.
Breslin ble i 2019 utnevnt til offiser av Order of the British Empire (OBE) for sin innsats for litteraturen.
Steinar Andresen
Andresen har særlig forsket på oppbygging og design av internasjonale avtaler og organisasjoner, ikke minst knyttet til internasjonal miljø- og ressurs-forvaltning. Han har jobbet mye med regimeteori, og undersøkt hvordan design og lederskap innen ulike avtaleverk påvirker hvorvidt avtalene har effekt eller ikke. I de senere år har Andresen også vært opptatt av internasjonalt helse- og vaksinesamarbeid, og har blant annet forsket på vaksineinitiativer som GAVI-stiftelsen og CEPI.
Andresen sitter i dag i redaksjonsstyret for de tidskriftene Climate Law, International Environmental Agreements og Global Environmental Politics.
Våland skole
Våland skole er en barneskole i Stavanger. Skolen ligger i Schives gate 1 i Eiganes og Våland bydel. Da skolen ble stiftet i 1911, hadde den om lag 1200 elever.
I 2010 hadde skolen ca. 475 elever fordelt på 1.-7. trinn.
Skolens rektor er Cathrine Malde.
Riders of the Dawn (film, 1920)
Riders of the Dawn er en amerikansk stum drama- og westernfilm fra 1920, regissert av Jack Conway. Filmen er basert på en roman fra 1919 av Zane Grey.
Handling
En ung soldat kommer tilbake etter å ha deltatt i første verdenskrig, men han oppdager at hjemtraktene hans har blitt ødelagt på grunn av konflikter mellom hvete-bøndene i området og en korrupt advokat.
Svømming under VM i svømmesport 2023 – 200 meter fri kvinner
200 meter fri kvinner var en svømmeøvelse som ble arrangert under VM i svømmesport 2023 i Fukuoka i Japan 25. og 26. juli 2023.
Rekorder
Før konkurransene var gjeldende verdens- og mesterskapsrekorder som følger:
Følgende nye rekorder ble satt under mesterskapet.
Forsøksheat
Forsøksheatene starter 25. juli klokken 10:47.
Semifinale
Semifinaleene startet 25. juli klokken 21:13.
Finale
Finalen fant sted 26. juli klokken 20:17.
Cœur Défense
Coeur Défense er et kontorkompleks som ligger i forretningsområdet La Défense, i utkanten av Frankrikes hovedstad Paris, på territoriet til kommunen Courbevoie. Med 350.000 m2 er det eiendomskomplekset med den største anvendbare overflaten i Europa, kun tangert av parlamentspalasset i Bucureşti.
Se også
Liste over skyskrapere
Bartosz Staszewski
Bartosz (Bart) Staszewski (født 23. september 1990 i Malmö) er en polsk regissør og sosial aktivist. . Han er medstifter av Marsz Równości (Likestillingsmarsj) i Lublin og foreningen Miłość Nie Wyklucza («Kjærlighet utelukker ikke»), samt skaperen av dokumentarfilmen Artykuł osiemnasty (2017).
Biografi
regisserte også dokumentarfilmen Artykuł osiemnasty (2017), som presenterte historien om den mislykkede innføringen av registrert partnerskap i Polen og den offentlige debatt om rettighetene til LHBT-samfunnet. Filmen var kontroversiell allerede under produksjonen. .
Den første likestillingsmarsjen i Lublin
I 2018 var Staszewski den formelle arrangøren av den første likestillingsmarsjen i Lublin. Fem dager før marsjen, 8. oktober, forbød byens president Krzysztof Żuk både marsjen og motdemonstrasjonene som var blitt kunngjort mot den. under henvisning til den polske forsamlingsloven (Prawo o zgromadzeniach), som tillater forbud av en offentlig forsamling på grunn av en betydelig trussel mot liv, helse eller eiendom. Som arrangør av marsjen måtte Staszewski gå til retten for å oppheve forbudet, noe han klarte å gjøre dagen før begivenheten. Likestillingsmarsjen ble forstyrret gjentatte ganger og politiet måtte bruke pepperspray og vannkanoner for å avvise motdemonstrantene,
Annen likestillingsmarsj i Lublin
24. september 2019 forbød Lublins Krzysztof Żuk igjen en likestillingsmarsj i Lublin som var planlagt til 28. september. Som arrangør av marsjen anket Staszewski avgjørelsen til retten, som to dager senere opphevet forbudsvedtaket.
Regnbueflagg med ørn
I løpet av likestillingsmarsjen i Częstochowa i 2018 måtte Bartosz Staszewski legitimere seg på grunn av et flagg med en hvit ørn på regnbuebakgrunn som han hadde med seg. Begrunnelsen som ble oppgitt var at flagget representetre en fornærmelse mot statssymboler under artikkel 137 § 1 i den polske straffeloven (Kodeks karny), Den daværende innenriks- og administrasjonsminister Joachim Brudziński beskyldte Staszewski for å «vanhellige polske nasjonale symboler». Brudzińskis handlinger utløste protester fra LHBT-samfunnet under slagordet «Regnbue fornærmer ikke». Aktivistene offentliggjorde en appell med over 10,000 underskrifter og organiserte en stor demonstrasjon ved innenriksdepartementet.
Saken populariserte den nye versjonen av flagget i LHBT-miljøet, men resulterte også i flere etterforskninger mot personer som benyttet flagg eller T-skjorter med symbolet. Ingen av disse sakene resulterte i rettssaker eller straff for aktivistene. 13. juli 2019, etter likestillingsmarsjen i Kielce, ble Staszewski og Karol Opic som bar regnbueflagget med ørn arrestert av politiet på grunn av anklager om fornærmelse av statssymboler. Retten fant at det ikke var noen rimelig mistanke om at det var begått noen forbrytelse i denne saken, og derfor var det ifølge loven ikke grunnlag for forvaring. I tillegg uttalte retten at «det er et kjent faktum at regnbuens farger brukes av mennesker som identifiserer seg med LHBT-samfunnet til å demonstrere sin tilhørighet til det, og ikke til å ærekrenke eller fornærme.»
Protest mot klistremerker fra Gazeta Polska
24. juli 2019 la det konservative ukebladet Gazeta Polska («Den polske avisen») inn et klistremerke «LHBT-fri sone» i sin utgave, Som reaksjon saksøkte Staszewski avisen for brudd på personlige rettigheter, og fremsatte en anmodning om å trekke klistremerkene. Tingretten i Warszawa ga en midlertidig forføyning for å stanse distribusjon av klistremerkene i påvente av rettssaken. <!-- Kommenterer vekk ubegripelig tekst